पाएं अपने शहर की ताज़ा ख़बरें और फ्री ई-पेपरडाउनलोड करें
साहब, मैं पिछले दिन से कांवाखेड़ा से राेज यहां आ रहा हूं। काेई काम नहीं मिल रहा है। राेज आधे दिन बैठे रहने पर भी काेई काम नहीं मिल रहा है। घर में खाने-पीने की सामग्री खत्म हाे गई। राेज खाना लाता हूं जाे यहीं बैठकर खाकर वापस घर लाैटना पड़ता है। यह पीड़ा है रामेश्वर की जाे बड़ला चाैराहे पर बैठा हुआ था। यही पीड़ा गीता प्रजापत ने बताई। ऑटाे, ट्रैक्टर व ठेला चालक रामा राव, कैलाश भाट व गिरधारी का कहना है कि काेराेना महामारी बढ़ने के साथ ही उनके काम रोजगार काे ग्रहण लग गया।
पिछले काेराेनाकाल में प्रशासन ने भोजन सामग्री का इंतजाम किया था लेकिन इस बार काेई व्यवस्था नहीं की है। सबसे अधिक परेशानी निर्माण कार्य व बिल्डिंग मटैरियल के काम में लगे श्रमिकाें काे हो रही है। पांसल चाैराहा, शास्त्रीनगर स्थित बड़ला चाैराहा व शारदा चाैराहा पर राेज निर्माण श्रमिक मजदूरी की तलाश में आकर बैठ रहे हैं लेकिन दाे सप्ताह से अधिकांश श्रमिक व कारीगर दाेपहर तक काम का इंतजार कर निराश घर लाैट रहे है। माल का उठाव नहीं हाेने से आधी कपड़ा फैक्ट्रियां व कुछ प्राेसेस हाउस भी बंद हाे गए। इसके चलते इनमें कार्यरत करीब 50 हजार बेराेजगार हाे गए हैं। सीटू के ओमप्रकाश देवाणी का कहना है कि कच्चा माल नहीं मिलने तथा तैयार माल का उठाव नहीं हाेने से अधिकांश कपड़ा फैंक्ट्रियां बंद हाे गई। फैक्ट्री मालिकों के लिए श्रमिकों का पलायन रोकना मुश्किल हो रहा है। कच्चा माल मिलने में भी परेशानी आने लगी है।
मजदूरी नहीं मिलने से कई श्रमिक चले गए बड़ला चाैराहा पर तगारी-फावड़ा लेकर काम की तलाश में बैठी दादाबाड़ी की श्यामु, कच्ची बस्ती की केसर, राधा व लक्ष्मी का कहना हैं कि पिछले साल काेराेना के बाद अच्छी मजदूरी मिली,लेकिन इस साल फिर काेराेना कहर के कारण अधिकांश निर्माण कार्य बंद हाेने से राेजी-राेटी का संकट उत्पन्न हाे गया। इनका कहना हैं कि पिछले 10 दिन से वे राेज यहां आकर बैठ रही, लेकिन उन्हें काम नहीं मिल रहा है। मजदूरी नहीं मिलने से कई श्रमिक चले गए। अगर ऐसा ही चलेगा ताे हमें भी हमारे गांव लाैटना पड़ेगा। पिछले साल ताे दानदाताओ ने किट व पैकेट बांटकर मदद की थी, लेकिन इस बार बिना काम यहां रहेंगे ताे खाना कहां से मिलेगा।
राेजगार देने की मांग काे लेकर किया प्रदर्शन
मई दिवस पर शनिवार काे श्रमिकाें ने काेराेना गाइड लाइन की पालना करते हुए चंद्रशेखर आजादनगर, बीलिया, बापूनगर व उप नगर पुर में प्रदर्शन किया। प्रदर्शन के दाैरान श्रमिकाें ने कहा कि काेराेना महामारी के चलते जारी गाइड लाइन के चलते राेजगार बंद है। ऐसे में उन्हाेंने हमे भाषण नहीं राशन दाे के नारे लगाते हुए प्रदर्शन किया।
भारतीय ट्रेड यूनियन केंद्र सीटू के प्रांतीय सदस्य ओमप्रकाश देवाणी ने बताया कि मई दिवस पर सीटू के श्रमिकों ने काेराेना गाइड लाइन की पालना करते हुए चंद्रशेखर आजादनगर में जिला बिल्डिंग यूनियन के अधयक्ष रतनलाल नट,रामचन्द्र बुनकर, महेंद्र गुर्जर, भंवरलाल, थनराज नट, कान्ता नट, गीता देवी,दिनेश, सलीम मोहम्बद ने मजदूर दिवस काे लेकर नारेबाजी की। इसी तरह टेक्सटाइल व कमठाणा श्रमिकों ने भी सुबह पुर में प्रकाश दरोगा, भैरू गाडरी, सोनू माली, हकीम, बबलू प्रजापति, नंददास वैष्णव आदि श्रमिकों ने लाॅकडाउन का वेतन दिलाओ, भाषण नहीं राशन दो, रोजगार मुहैया कराओ आदि नारे लगाकर प्रदर्शन किया।
कमठाणा यूनियन सीटू की मंजू आचार्य ने अपने घराें पर झंडे लहरा कर मई दिवस पर सभी को रोजगार दो, भाषण नही राशन की मांग कर शहीदो को श्रद्धांजलि दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn